Концепция за използване на средствата от
Оперативна програма „Наука и образование за интелигентен растеж“ за процедура по Оперативна програма „Иновации и конкурентоспособност“
за подкрепа на Регионални иновационни центрове (РИЦ)
1. Основна цел на процедурата

Основната цел на процедурата за подкрепа на Регионални иновационни центрове е изграждане и развитие на съвременна научноизследователска и иновационна инфраструктура
 и експертиза за провеждане на приложни изследвания и развойна дейност от отворен тип
, способстващи за ускорено икономическо и социално развитие на българските региони. Регионални иновационни центрове, както и научноизследователската инфраструктура ще са част от научната и иновационната система в България в приоритетните области на Иновационната стратегия за интелигентна специализация (ИСИС). Процедурата се разработва и изпълнява в рамките на Приоритетна ос 1 „Технологично развитие и иновации“, Инвестиционен приоритет 1.1 „Технологично развитие и иновации“ на ОПИК. 
По процедурата за конкурентен подбор ще бъдат подкрепяни съвместни проекти, инициирани от няколко предприятия с висок иновативен потенциал в сътрудничество с научноизследователска/и организация/и, които да имат за резултат създаването на научноизследователски и иновативен капацитет за подпомагане и развитие на местната икономика за по-висока добавена стойност съгласно специализацията на ИСИС. Основен акцент на процедурата е да проучи и доразвие научноизследователския и развоен потенциал на научните организации като част от РИЦ в сътрудничество с регионалния бизнес за създаване на нови продукти, услуги и процеси.
Чрез подкрепата за създаване и развитие на регионални научноизследователски и иновативни  инфраструктури и капацитет ще се повиши взаимодействието и обмена на знания в и извън обединението и най-вече между научните организации и бизнеса, като се основе на обща дългосрочна програма за развитие и се установи общ комуникационен език между тях. Ще се подпомагат инвестициите в отворени и споделени научно-приложни и иновационни инфраструктури, така че да се засилят сътрудничеството, работата в мрежа и трансфера на знания, включително постигането на по-високи нива на технологична готовност. 

РИЦ трябва да се управлява от професионален управленски екип, избран от предприятията и научните и изследователски организации, които участват. Известно разделение на процесите на вземане на решения би могло да се приложи на ниво стратегическо и оперативно управление. По-специално, професионалистите, които управляват РИЦ, трябва да притежават следните умения:

- изграждане на партньорства между бизнеса и научноизследователските организации;

- стратегическо управление за оценяване на пазарен потенциал и реализация; 

- маркетингови умения и добри комуникационни умения, с цел промоциране на новите технологии; 

- правни и регулаторни умения в сферата на патентоването и лицензирането.

2. Режим на държавна помощ

С оглед целите на процедурата, приложимите режими на държавна помощ могат да бъдат един или няколко от следните:

1) „Инвестиционни помощи за научноизследователски инфраструктури“ съгласно чл. 26 от Регламент (ЕС) № 651/2014:

- Интензитет на помощта: 50% от допустимите разходи по режима
- Предприятията, които са финансирали поне 10 % от инвестиционните разходи за инфраструктурата, могат да получат преференциален достъп до нея при по-изгодни условия
2) Помощ „de minimis” съгласно Регламент (ЕС) № 1407/2013 относно прилагането на членове 107 и 108 от Договора за функциониране на Европейския съюз към помощта „de minimis“.

- Интензитет на помощта: 90 % от допустимите разходи по режима
- Допустими са разходи за т.нар. „меки“ дейности (създаването на капацитет на научно-изследователския и развоен екип, изграждане на административното тяло, т.н.)
3. Бюджет на процедурата и размер на безвъзмездната финансова помощ (БФП)

Общият бюджет на процедурата за насърчаване на сътрудничеството между бизнеса и научните организации на регионално ниво е 115.6 млн. лева, европейско и национално финансиране.


Минималната сума на гранта е 1 500 000 лева.

Максималната сума на гранта е 7 000 000 лева.

Общият бюджет ще се разпредели поравно между 6-те региона на ниво NUTS 2, като се изключи област София-град. Проектите, които не получат финансиране в даден район, ще участват в общо национално класиране и ще се финансират в случай на наличие на останал регионален бюджет.

4. Брой предложения по процедурата 

По настоящата процедура обединението-кандидат не може да участва с повече от едно предложение и не може да получи повече от една субсидия. В случай че един и същи кандидат е подал повече от едно проектно предложение, се разглежда последното подадено проектно предложение. 

5. Допустимост на кандидатите

Допустими по настоящата процедура за подбор на проекти са само кандидати, които са обединения под формата на сдружения по смисъла на Закона за юридическите лица с нестопанска цел  или дружества по смисъла на Търговския закон. 
За да бъдат допустими за финансиране по настоящата процедура, кандидатите трябва да включват минимум 3 (три) юридически лица, регистрирани по Търговския закон или еквивалентни лица по смисъла на законодателството на държава-членка на Европейското икономическо пространство, които развиват дейността си в дадения район на ниво NUTS 2 преди 31.12.2017 г. и поне едно висше учебно заведение/научно-изследователска организация или техни звена, които разполагат с капацитет в същия район. Допуска се участие и на една фирма, която е осъществявала дейност преди 31.12.2017 г. в друг регион, в случай че същата има намерение да започне да развива икономическа/производствена дейност в региона, в който се създава РИЦ, както и на едно висше учебно заведение/научно-изследователска организация от друг район на планиране, в случай че ще започне да осъществява научноизследователска дейност в района на РИЦ. 
Допустими по настоящата процедура за подбор на проекти са само кандидати – обединения които включват като членове:

a) юридически лица, регистрирани по Търговския закон или еквивалентни лица по смисъла на законодателството на държава-членка на Европейското икономическо пространство, които:

-  са осъществявали дейност на територията на съответния регион преди 31.12.2017 г.;
- имат общ оборот за 2017 и 2018 г., равняващ се на не по-малко от 25% от сумата на собственото им участие в проекта; 
б) акредитирани български висши училища
;

в) основни звена по смисъла на чл. 25, ал. 2 от Закона за висшето образование към акредитирани български висши училища; 
г) Българска академия на науките и нейни институти и академични специализирани звена;

д) Селскостопанска академия и институти към нея;

е) експериментални лаборатории и изследователски институти по смисъла на чл. 60 от Закона за администрацията
;

ж) неправителствени организации;
з) общински и областни администрации.
По отношение на членовете от буква а) до е) е допустимо участие на не повече от една организация от друг регион за планиране при спазване на условията посочени по-горе.
Научноизследователски инфраструктури, принадлежащи към една и съща научна организация/висше училище, се зачитат като отделни научни инфраструктури. Една научноизследователска инфраструктура може да участва в едно сдружение/дружество. 
Едно и също юридическо лице може да участва само в едно сдружение/дружество за съответния район на планиране.

Учредителните документи на сдружението/дружеството следва да съдържат информация относно разпределението на правата и задълженията на членовете му, мястото на разположение на придобитото оборудване, отворения достъп за използването му и реда за уреждане на имуществените отношения – при възникване на сдружението/дружеството и при прекратяване на членство или когато нови членове се присъединяват към РИЦ.

Цялото оборудване, придобито по проекта и научноизследователската инфраструктура трябва да бъдат разположени на едно и също място. Правото на ползване на активите се управлява от РИЦ, който е собственик на тези активи.

На етап кандидатстване, кандидатът трябва да представи бизнес план, който включва:

· план за ускорено развитие на областта на специализация на РИЦ чрез конкретни научно-изследователски дейности (или план за развитие на иновативен продукт/ процес);

· план за експлоатация и комерсиализация на резултатите от научноизследователска дейност с права върху интелектуална собственост, включително авторски права; 

· план за пазарната приложимост и жизнеспособност на продуктите/услугите на РИЦ

· финансов план, съдържащ ясна структура на разходите по дейности и съответните приходи (доколкото може да се очакват);
· устойчивост: как ще продължи дейността на РИЦ, вкл. неговото финансиране, след завършването на настоящия проект (прогноза до 3 години след приключване на проекта).
6. Допустимост на дейностите и разходите

Допустими проекти

Допустими са проекти по четирите области на специализация по ИСИС, като проектите в съответните сфери на регионална специализация (посочени в таблицата по-долу) ще носят допълнителни точки на кандидатите в съответния район:

	СЗР
	СЦР
	СИР

	Мехатроника и чисти технологии
	Мехатроника и чисти технологии
	Мехатроника и чисти технологии

	Индустрия за здравословен живот и биотехнологии
	Индустрия за здравословен живот и биотехнологии
	Индустрия за здравословен живот и биотехнологии

	Нови технологии в креативни и рекреативни индустрии
	Информатика и ИКТ 
	Нови технологии в креативни и рекреативни индустрии

	ЮЗР
	ЮЦР
	ЮИР

	Информатика и ИКТ
	Информатика и ИКТ
	Нови технологии в креативни и рекреативни индустрии

	Нови технологии в креативни и рекреативни индустрии
	Мехатроника и чисти технологии
	Мехатроника и чисти технологии

	Индустрия за здравословен живот и биотехнологии
	Индустрия за здравословен живот и биотехнологии
	Индустрия за здравословен живот и биотехнологии


Допустимост на дейности

За финансиране по настоящата процедура се допускат дейности за:

1. Придобиване на изследователско, изпитателно и друго съпътстващо оборудване за НИРД, необходимо за изграждане на нови или разширяване и модернизация на съществуващи научноизследователска и развойна инфраструктура съгласно специализацията по ИСИС.

2. Придобиване на специализиран софтуер (вкл. разработване и внедряване), патенти, лицензи, „ноу хау”, търговски марки и др., необходими за работата на РИЦ;

3. Извършване на ограничени строително-монтажни работи (СМР) само за текущ ремонт за нуждите на научната инфраструктура в съответствие със ЗУТ;
4. Трансфер и широко популяризиране на знания и резултати от научни изследвания, посредством прилагане на принципите на отворен достъп до научна информация. (създаване на мобилни апликации с права на достъп, възможност за безплатно участие в уебинари, виртуални конференции и др.);
5. Защита на индустриална собственост, което е в резултат от дейността на РИЦ, на национално и международно равнище и ползване на необходимата за това експертна помощ;
6. Извършване на проучвания и анализи (вкл. чужди добри практики) за разработване на нови технологии и процеси;
7. Подпомагане създаването на капацитет на научно-изследователския и развоен екип на РИЦ; 

8. Изграждане на административното тяло на РИЦ;

9. Стимулиране интернационализацията и маркетинга на РИЦ; 
10. Визуализация и одит на проекта.

Най-малкото 50% от допустимите разходи следва да са за дейности за научноизследователска инфраструктура и научноизследователско оборудване.
Дейностите по проекта са с максимална продължителност 36 месеца след датата на подписване на договора.

Допустимост на разходите

Допустимите разходи са за:
1. Придобиване на дълготрайни материални активи (ДМА) – изследователско, изпитателно и друго съпътстващо оборудване за НИРД, необходимо за изграждане на нови или разширяване и модернизация на съществуващи научноизследователска и развойна инфраструктура съгласно специализацията по ИСИС.

2. Придобиване на дълготрайни нематериални активи (ДНА) – специализиран софтуер (вкл. разработване и внедряване), патенти, лицензи, „ноу хау”, търговски марки и др., необходими за работата на РИЦ;

3. Извършване на ограничени СМР само за текущ ремонт за нуждите на научната инфраструктура в съответствие със ЗУТ.

4. Създаване на мобилни апликации с права на достъп, възможност за безплатно участие в уебинари, виртуални конференции и др.;

5. Защита на индустриалната собственост (вкл. такси за регистрация на патент, полезен модел, промишлен дизайн), която е в резултат от дейността на РИЦ на национално и международно равнище и ползване на необходимата за това експертна помощ

6. Извършване на проучвания и анализи (вкл. чужди добри практики) за разработване на нови технологии и процеси;

7. Възнаграждения (вкл. здравни и осигурителни вноски за сметка на работодателя) на експертите, участващи в НИРД и на експертите, ангажирани с административното управление на РИЦ;

8. Режийни разходи

9. Организиране и участие в събития за представяне на РИЦ и на неговите продукти/услуги, разширяване и развитие на дейността на обединението – разходи за такси за участие в посочените събития и разходи за командировки (пътни, дневни и квартирни).

10. Консултантски услуги за стъпването на друг пазар, вкл. изследвания и информация за таргeтираните пазари - до 10 000 лв.; 

11. Популяризиране на продуктите/услугите на РИЦ – до 10 000 лв.

12. Придобиване на инструменти, материали и консумативи за нуждите на въвеждане и експлоатация на закупеното по проекта оборудване в рамките на срока за изпълнение на проекта;

13. Визуализация на проекта 

14. Одит на проекта.
Третиране на Данък добавена стойност (ДДС)

Възстановимият ДДС се счита за недопустим разход при изпълнение на процедурата съгласно Указания на министъра на финансите за третиране на данък върху добавената стойност като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020. 

Устойчивост на проекта 

Бенефициентът се задължава да не продава, преотстъпва и/или дава под наем на трети лица дълготрайните материални и нематериални активи, придобити със средства по проекта за период от 3 (три години) от окончателното плащане за предприятието. 
Индикатори за изпълнение:

Общи индикатори:

СО25 Брой изследователи, работещи в подобрени инфраструктурни обекти за научни изследвания, в това число и млади учени 
СО26 Брой предприятия, които си сътрудничат с научноизследователски институции

Специфични за програмата:

Брой създадени или модернизирани споделени регионални научно-изследователски инфраструктури
Индикатори за резултат: 

Публични разходи за НИРД (GOVERD плюс HERD) финансирани от предприятията във всички области извън BG411 област София (столица), като % от общите публични разходи за НИРД (GOVERD плюс HERD) 
7. Актуално състояние – разработване на конкретна Методология и критерии за подбор на операции и приемането им от КН на ОПИК; разработване на Условия за кандидатстване и условия за изпълнение, вкл. публикуването им за обществено им обсъждане.
� За целите на процедурата под „научноизследователска инфраструктура“ следва да се разбира: „съоръжения, ресурси и свързани с тях услуги, използвани от научната общност за провеждане на научни изследвания в съответните области, и обхваща научно оборудване или набори от инструменти, ресурси, основани на знанието, като колекции, архиви или структурирана научна информация, помощни инфраструктури, основаващи се на информационни и телекомуникационни технологии от типа GRID, компютърна техника, софтуер и средства за комуникация, както и всички други средства с уникален характер, позволяващ провеждането на научни изследвания.“ (в съответствие с Регламент (ЕС) № 651/2014 на ЕК от 17 юни 2014)


� Съгласно чл. 26 от Регламент (ЕС) № 651/2014 инфраструктура от отворен тип означава, че достъпът до инфраструктурата е свободен („отворен“) за няколко ползватели и се предоставя на прозрачна и недискриминационна основа.


� Висшето училище следва да е посочено в Регистъра на акредитираните висши училища към Министерството на образованието и науката - � HYPERLINK "http://www.mon.bg/?go=page&pageId=8&subpageId=167" �www.mon.bg/?go=page&pageId=8&subpageId=167� 


� Съгласно чл. 60 от Закона за администрацията „...Министерски съвет може да създава с постановление на свое подчинение или към министър експериментални лаборатории, изследователски институти...”.  

